
ΤΕΥΧΟΣ ΔΕΥΤΕΡΟ 


Αρ 


. Φύλλου 5465 


ΑΠΟΦΑΣΕΙΣ 

Αριθμ. 121430 

Καθορισμός προϋποθέσεων, όρων και δικαιο- 
λογητικών για την τροποποίηση των επενδυτι¬ 
κών σχεδίων που υπήχθησαν στις διατάξεις των 
ν. 3299/2004 και 3908/2011. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 4399/2016 «Θεσμικό πλαίσιο για 
τη σύσταση καθεστώτων Ενισχύσεων Ιδιωτικών Επενδύ¬ 
σεων για την περιφερειακή και οικονομική ανάπτυξη της 
χώρας - Σύσταση Αναπτυξιακού Συμβουλίου και άλλες 
διατάξεις» (Α' 117), και ειδικότερα την παράγραφο 13β 
του άρθρου 85 αυτού, όπως τροποποιήθηκε με το άρθρο 
22 του ν. 4479/2017 (Α' 94). 

2. Τις διατάξεις του ν. 3299/2004 «Κίνητρα Ιδιωτικών 
Επενδύσεων για την Οικονομική Ανάπτυξη και την Πε¬ 
ριφερειακή Σύγκλιση» (Α’ 261), όπως ισχύουν. 

3. Τις διατάξεις του ν. 3908/2011 «Ενίσχυση Ιδιωτικών 
Επενδύσεων για την Οικονομική Ανάπτυξη, την Επιχειρημα¬ 
τικότητα και την Περιφερειακή Συνοχή» (Α’ 8), όπως ισχύουν. 

4. Το π.δ. 33/2011 «Διαδικασία αξιολόγησης και 
ελέγχου των επενδυτικών σχεδίων που υπάγονται στο 
ν. 3908/2011», (Α’ 83), όπως ισχύει. 

5. Το π.δ. 35/2011 «Τρόπος υπολογισμού της ιδίας 
συμμετοχής του επενδυτή και καταβολή της ενίσχυσης 
για τις επενδύσεις που υπάγονται στο ν. 3908/2011», 
(Α' 88), όπως ισχύει. 

6. Τις διατάξεις του «Κώδικα για την Κυβέρνηση και 
κυβερνητικά όργανα» που κυρώθηκε μετο άρθρο πρώτο 
του π.δ. 63/2005, (Α' 98). 

7. Το π.δ. 147/2017 «Οργανισμός του Υπουργείου Οι¬ 
κονομίας και Ανάπτυξης» (Α’ 192). 

8. Τις διατάξεις του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων» (Α' 208). 


9. Το π.δ. 22/2018 «Διορισμός Υπουργών, Αναπληρωτή 
Υπουργού και Υφυπουργών» (Α'37). 

10. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τις προϋποθέσεις, τους όρους και τα δικαιολογητικά 
για την τροποποίηση των επενδυτικών σχεδίων που υπή¬ 
χθησαν στις διατάξεις των ν. 3299/2004 και 3908/2011, 
στη διάρκεια υλοποίησής τους, καθώς και μετά την ολο¬ 
κλήρωσή τους, έως τη λήξη του διαστήματος τήρησης 
μακροχρόνιων υποχρεώσεων. 

Άρθρο 1 

Καθορισμός προϋποθέσεων, όρων και δικαιολο- 
γητικών για την τροποποίηση των επενδυτικών 
σχεδίων στη διάρκεια υλοποίησης τους. 

Οι φορείς των επενδυτικών σχεδίων τα οποία έχουν 
υπαχθεί στις διατάξεις των ν. 3299/2004 και 3908/2011, 
δύνανται να υποβάλλουν κατά τη διάρκεια υλοποίησης 
των επενδυτικών σχεδίων τους αιτήματα τροποποίησης 
όρων των εγκριτικών αποφάσεων, ως ακολούθως: 

1. Τροποποίηση Φυσικού αντικειμένου, 
α. Όροι και Προϋποθέσεις. 

Αιτήματα τροποποίησης φυσικού αντικειμένου υποβάλ¬ 
λονται σε περίπτωση προσθή κης νέας κατηγορίας ενισχυ- 
όμενης δαπάνης, - για τη μείωση της ισχύος ή της δυναμι¬ 
κότητας του επενδυτικού σχεδίου άνω του 25% και μέχρι 
50%, - για λοιπές ουσιώδεις διαφοροποιήσεις επί του εγκε¬ 
κριμένου φυσικού αντικειμένου του επενδυτικού σχεδίου. 

Η τροποποίηση φυσικού αντικειμένου εγκρίνεται με 
τυχόν συνακόλουθη τροποποίηση και του οικονομικού 
αντικειμένου, υπό τους εξής όρους και προϋποθέσεις: 

ί. Με την τροποποίηση εξυπηρετούνται οι αρχικοί σκο¬ 
ποί παραγωγικής λειτουργίας και διατηρείται ο ολοκλη¬ 
ρωμένος χαρακτήρας του επενδυτικού σχεδίου, σύμφω¬ 
να με την απόφαση υπαγωγής. 

ϋ. Δεν επέρχεται αύξηση του ενισχυόμενου προϋπολο¬ 
γισμού, ούτε αύξηση του ύψους του ποσού της ενίσχυσης. 

ίίί. Είναι δυνατή η μεταφορά δαπανών μεταξύ κατη¬ 
γοριών δαπανών με την προϋπόθεση ότι η αύξηση κό¬ 
στους ανά κατηγορία δαπάνης δεν υπερβαίνει το 10 % 
του εγκεκριμένου κόστους της κατηγορίας, σταθμισμένο 
στο σύνολο του ενισχυόμενου κόστους (ανά ενότητα), 
σύμφωνα με τον παρακάτω τύπο, και έως το διπλασια¬ 
σμό του εγκεκριμένου κόστους της κατηγορίας: 

σταθμισμένη αύξηση κόστους κατηγορίας =(Α + Σ) χ 100 
όπου Α= το ποσό αύξησης δαπανών της κατηγορίας 
και Σ= το σύνολο του εγκεκριμένου ενισχυόμενου κό¬ 
στους της (ενότητας) επένδυσης. 

ίν. Δεν είναι δυνατή η μεταφορά δαπανών μετα¬ 
ξύ τυχόν διαφορετικών ομάδων δαπανών α) αρχικής 
επένδυσης για ενισχύσεις Περιφερειακού Χαρακτή¬ 
ρα, β) μελετών και αμοιβών συμβούλων, γ) έργων και 
προγραμμάτων Έρευνας, Ανάπτυξης και Καινοτομίας, 
δ) δικαιωμάτων βιομηχανικής ιδιοκτησίας, όπως προσ¬ 
διορίζονται στην απόφαση υπαγωγής για κάθε ενότητα 
επενδυτικού σχεδίου. 

ν. Τηρούνται τα όρια των επιμέρους κατηγοριών δαπα¬ 
νών, όπως αυτά προσδιορίζονται από τις διατάξεις των 
ν. 3908/2011 και 3299/2004 και του σχετικού θεσμικού 
πλαισίου ενισχυόμενων δαπανών. 

νί.Τηρούνται τα όρια απόκλισης δεικτών αξιολόγησης 
όπως ορίζονται στις διατάξεις του άρθρου 7 της αριθμ. 
17299/19-4-2011 (Β' 652) απόφασης του Υπουργού Οι¬ 
κονομίας, Ανταγωνιστικότητας και Ναυτιλίας «Καθορι¬ 
σμός στοιχείων αξιολόγησης, δεικτών βαθμολογίας και 
στάθμισης, και ελάχιστου ορίου βαθμολογίας των επεν¬ 
δυτικών σχεδίων του ν. 3908/2011» για τα επενδυτικά 
σχέδια του ν. 3908/2011 καθώς και ο αριθμός των νέων 
ή/και υφιστάμενων θέσεων εργασίας για τα επενδυτικά 
σχέδια των ν. 3299/2004 και 3908/2011. Σε διαφορετική 
περίπτωση, είναι δυνατή η τροποποίηση της απόφασης 
υπαγωγής με την επιβολή των κυρώσεων σύμφωνα με τα 
οριζόμενα στις σχετικές κανονιστικές αποφάσεις. 

νϋ. Δεν επέρχεται μείωση της ισχύος (για επενδυτικά 
σχέδια παραγωγής ενέργειας από ανανεώσιμες πηγές - 
ΑΠΕ) ή της δυναμικότητας (για λοιπά επενδυτικά σχέδια) 
μεγαλύτερη του 50% της εγκεκριμένης. Σε διαφορετική 
περίπτωση το αίτημα τροποποίησης απορρίπτεται. 

Δεν απαιτείται υποβολή αιτήματοςτροποποίησηςγια 
μείωση της ισχύος (για επενδυτικά σχέδια ΑΠΕ) ή της 
δυναμικότητας (για λοιπά επενδυτικά σχέδια) έως πο¬ 
σοστού 25%. 

Σε περίπτωση αύξησης, κατά την υλοποίηση της 
επένδυσης, της εγκεκριμένης ισχύος του επενδυτικού 
σχεδίου (προκειμένου για επενδυτικά σχέδια ΑΠΕ) ή της 
εγκεκριμένης δυναμικότητας του επενδυτικού σχεδίου 
(προκειμένου για λοιπά επενδυτικά σχέδια), έως και 25% 
της εγκεκριμένης με την απόφαση υπαγωγής, η αύξηση 
αυτή πιστοποιείται απευθείας με την απόφαση ολοκλή¬ 
ρωσης του επενδυτικού σχεδίου, χωρίς να απαιτείται 
υποβολή αιτήματος για τροποποίηση της απόφασης 
υπαγωγής, εφόσον δεν υφίσταται περαιτέρω ουσιώδης 
μεταβολή του φυσικού αντικειμένου. Σε κάθε περίπτω¬ 
ση, δεν είναι δυνατή η έγκριση αύξησης του ενισχυόμε- 
νου κόστους της επένδυσης, 
β. Διαδικασία και δικαιολογητικά. 

Τα αιτήματα τροποποίησης υποβάλλονται εντύπως 
και ηλεκτρονικά μέσω του Πληροφοριακού Συστήμα¬ 
τος Κρατικών Ενισχύσεων (Π.Σ.Κ.Ε.) και συνοδεύονται 
από αιτιολόγηση της σκοπιμότητας τους στο πλαίσιο 
της προϋπόθεσης ί της περίπτωσης α. Επιπλέον συνο¬ 
δεύονται από σχετικές προσφορές, προτιμολόγια, ενη¬ 
μερωτικά δελτία (ρΓοερθςΐυε), εφόσον απαιτούνται για 


την τεκμηρίωση της σκοπιμότητας και του κόστους των 
αιτούμενων μεταβολών καθώς και από στοιχεία για την 
νέα ισχύ και δυναμικότητα. 

2. Τροποποίηση τρόπου κάλυψης της ιδίας συμμετο¬ 

χής 

Η τροποποίηση του τρόπου κάλυψης της ίδιας συμ¬ 
μετοχής, στο πλαίσιο των διατάξεων του ν. 3299/2004 
(άρθρο 5 παρ.3) ή του ν. 3908/2011 (άρθρο 8 παρ. 6) και 
του π.δ. 35/2011, όπως ισχύουν, είναι δυνατή μετά την 
υποβολή σχετικού αιτήματος του φορέα του επενδυτι¬ 
κού σχεδίου, το οποίο εξετάζεται και εγκρίνεται από την 
αρμόδια υπηρεσία, βάσει των παρακάτω όρων, προϋπο¬ 
θέσεων και δικαιολογητικών: 

ί. Χρήση Φορολογηθέντων Αποθεματικών. 

Για την υποβολή και εξέταση αιτήματος κάλυψης της 
ίδιας συμμετοχής με χρήση φορολογηθέντων αποθεμα¬ 
τικών, αντί της αύξησης του μετοχικού ή εταιρικού κε¬ 
φαλαίου με νέα εισφορά μετρητών από τους μετόχους ή 
εταίρους, τα φορολογηθέντα αποθεματικά θα πρέπει να 
εμφανίζονται στις δημοσιευμένες οικονομικές καταστά¬ 
σεις της τελευταίας διαχειριστικής χρήσης πριν από την 
υποβολή του αιτήματος τροποποίησης, βάσει των οποίων 
θα πρέπει επιπλέον να διαπιστώνεται και η επάρκεια της 
ρευστότητας της επιχείρησης (Κυκλοφορούν Ενεργητι¬ 
κό - Βραχυπρόθεσμες Υποχρεώσεις) μετά την αφαίρεση 
των ποσών των διαθεσίμων της που πρόκειται να απο¬ 
τελόσουν ίδια συμμετοχή για το εξεταζόμενο ή και τυχόν 
άλλα ενισχυόμενα επενδυτικά σχέδια της επιχείρησης. 

Σε περίπτωση που κατά τον χρόνο υποβολής του αι¬ 
τήματος τροποποίησης έχουν ήδη χρησιμοποιηθεί από 
το φορέα φορολογηθέντα αποθεματικά για την κάλυψη 
μέρους ή του συνόλου της ιδίας συμμετοχής στο επεν¬ 
δυτικό σχέδιο, όπως θα τεκμηριώνεται είτε από σχετική 
έκθεση ελέγχου των αρμόδιων οργάνων ελέγχου είτε 
από σχετικά στοιχεία που υποβάλλονται με το αίτημα, 
είναι δυνατή η τροποποίηση της απόφασης υπαγωγής 
με τις προϋποθέσεις: 

- θετικής ρευστότητας της επιχείρησης (Κυκλοφορούν 
Ενεργητικό - Βραχυπρόθεσμες Υποχρεώσεις), χωρίς να 
αφαιρούνται τα συγκεκριμένα ποσά των διαθεσίμων της 
που αποδεδειγμένα έχουν ήδη δαπανηθεί στα επενδυ¬ 
τικά έργα, 

- επιβολής κυρώσεων σύμφωνα με το άρθρο 10 παρ. 3 
του ν. 3299/2004 και το άρθρο 14 παρ. 8 του ν. 3908/ 2011, 
για τα επενδυτικά σχέδια των δύο νόμων αντίστοιχα. 

Τα φορολογηθέντα αποθεματικά πρέπει να έχουν σχη- 
ματισθεί από πραγματοποιηθέντα έσοδα του φορέα της 
επένδυσης βάσει διατάξεων οι οποίες δεν εμπεριέχουν 
όρους σχηματισμού και χρήσης τους που να αντιτίθενται 
στους κανόνες χορήγησης ενισχύσεων και δεν έχουν 
δεσμευθεί για να χρησιμοποιηθούν για άλλους σκοπούς. 

Υποβαλλόμενα στοιχεία και δικαιολογητικά: 

α) δημοσιευμένες οικονομικές καταστάσεις του τελευ¬ 
ταίου φορολογικού έτους πριν από την υποβολή του 
αιτήματος καθώς και ισολογισμό των χρήσεων σχημα¬ 
τισμού των αποθεματικών και του προσαρτήματος του, 
όπου αναφέρεται αναλυτικά κάθε αποθεματικά (Στοιχεία 
Καθαρής θέσης), β) ισοζύγιο των λογαριασμών ΕΛΠ 46 
και 48 (Αποθεματικά καταστατικού και λοιπά απόθεμα- 




Τεύχος Β' 5465/06.12.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


64583 


τικά) ή σε περίπτωση που οι χρήσεις αναφέρονται σε 
ΕΓΛΣ, των λογαριασμών 41.03,41.04,41.05, γ) κατάσταση 
μεταβολών καθαρής θέσης όπου φαίνονται αναλυτικά 
το αρχικό - τελικό υπόλοιπο και οι μεταβολές στην κάθε 
χρήση των αποθεματικών (μόνο για Μεσαίες και Μεγά¬ 
λες επιχειρήσεις βάσει ΕΛΠ), δ) αποφάσεις της Γ.Σ. για τα 
έτη στα οποία σχηματίστηκαν τα αποθεματικά από την 
διανομή κερδών. 

ϋ. Εισφορά μετρητών από τους μετόχους ή εταίρους. 

Για την υποβολή και εξέταση αιτήματος κάλυψης της 
ίδιας συμμετοχής με αύξηση του μετοχικού ή εταιρικού 
κεφαλαίου με νέα εισφορά μετρητών από τους μετόχους 
ή εταίρους η οποία θα αποτελέσει μετοχικό ή εταιρικό 
κεφάλαιο, αντί της χρήσης φορολογηθέντων αποθε¬ 
ματικών, θα πρέπει κατά την υποβολή του αιτήματος 
τροποποίησης να τεκμηριώνεται είτε 

α. η επάρκεια των χρηματικών διαθεσίμων των μετό¬ 
χων ή εταίρων, ή 

β. η προηγούμενη αύξηση του εταιρικού/μετοχικού 
κεφαλαίου για τους σκοπούς της επένδυσης, με την υπο¬ 
βολή των σχετικών κατά περίπτωση δικαιολογητικών. 

Υποβαλλόμενα δικαιολογητικά: 

επίκαιρες βεβαιώσεις τραπεζών από τις οποίες να προ¬ 
κύπτει η επάρκεια των χρηματικών διαθεσίμων μετόχων 
ή εταίρων (βάσει του μέσου υπολοίπου του τελευταίου 
μηνός πριν την αίτηση), τα οποία πρόκειται να αποτε- 
λέσουν ίδια συμμετοχή για το εξεταζόμενο επενδυτικό 
σχέδιο ή και τυχόν άλλα ενισχυόμενα επενδυτικά σχέδια 
της επιχείρησης που υλοποιούνται κατά την ίδια χρονική 
περίοδο, ή, σε περίπτωση που έχει ήδη πραγματοποιη¬ 
θεί η αύξηση μετοχικού/εταιρικού κεφαλαίου: απόφαση 
αρμόδιου συλλογικού οργάνου η οποία να ορίζει ρητά 
ότι η ήδη πραγματοποιηθείσα αύξηση του κεφαλαίου 
έγινε για τους σκοπούς χρηματοδότησης του επενδυ¬ 
τικού σχεδίου, καταθετήρια των μετόχων ή εταίρων και 
αντίγραφα εταιρικού λογαριασμού, ισοζύγια, τροποποί¬ 
ηση καταστατικού, πιστοποιητικά πληρωμής φόρου συ¬ 
γκέντρωσης κεφαλαίου, πιστοποιητικά δημοσιοποίησης 
της αύξησης σύμφωνα με το νόμο. 

Μί. Μείωση ποσοστού Ίδιας Συμμετοχής για τα επεν¬ 
δυτικά σχέδια του ν. 3299/2004. 

Για τα επενδυτικά σχέδια επιχειρήσεων που έχουν υπα¬ 
χθεί στις διατάξεις του ν. 3299/2004, είναι δυνατή η μείω¬ 
ση του ποσοστού της ίδιας συμμετοχής που έχει εγκριθεί 
με την απόφαση υπαγωγής, μέχρι το 25% των ενισχυό- 
μενων δαπανών, εφόσον το ποσοστό της μείωσης κα¬ 
λυφθεί με λήψη δανείου, σύμφωνα με τους όρους της 
παραγράφου 7 (ί, ϋ, ίϋ) του άρθρου 5 του ν. 3299/2004. 
Η εφαρμογή των ως άνω διατάξεων πιστοποιείται κατά 
τις διαδικασίες ελέγχου και ολοκλήρωσης του επενδυ¬ 
τικού σχεδίου, χωρίς να απαιτείται υποβολή αιτήματος 
τροποποίησης (άρθρο 78 παρ. 5 του ν. 4399/2016). 

3. Μετατροπή ενίσχυσης χρηματοδοτικής μίσθωσης 
σε ενίσχυση δαπανών με επιχορήγηση. 

Η τροποποίηση για ενίσχυση δαπανών με επιχορή¬ 
γηση (συμβατική επένδυση) αντί της εγκεκριμένης ενί¬ 
σχυσης με επιδότηση χρηματοδοτικής μίσθωσης, είναι 
δυνατή μετά την υποβολή σχετικού αιτήματος του επεν¬ 
δυτή, το οποίο εξετάζεται βάσει των παρακάτω όρων, 
προϋποθέσεων και δικαιολογητικών: 


Το νέο κόστος της συμβατικής επένδυσης αφορά απο¬ 
κλειστικά στο κόστος αγοράς και εγκατάστασης συγκε¬ 
κριμένου μηχανολογικού και λοιπού εξοπλισμού που έχει 
εγκριθεί με την απόφαση υπαγωγής με χρηματοδοτική 
μίσθωση και ο οποίος περιλαμβάνεται στο υποβαλλό¬ 
μενο αίτημα τροποποίησης. 

Το νέο αυτό κόστος της συμβατικής επένδυσης θα 
πρέπει 

- να προκύπτει από το άθροισμα της καθαρής αξίας του 
μηχανολογικού και λοιπού εξοπλισμού για τον οποίο είχε 
εγκριθεί ενίσχυση χρηματοδοτικής μίσθωσης και μέχρι 
του αντίστοιχου ποσού της εγκριτικής απόφασης, βάσει 
σχετικών προσφορών/προτιμολογίων, - για την κάλυψη 
του, στο υποβαλλόμενο αίτημα, να περιλαμβάνεται ταυ¬ 
τόχρονα και αίτημα τροποποίησης του χρηματοδοτικού 
σχήματος της ήδη εγκεκριμένης συμβατικής επένδυσης, 
κατά την υποβολή του αιτήματος να τεκμηριώνεται ότι 
καλύπτεται, είτε α) με ιδία συμμετοχή του φορέα, με αύξη¬ 
ση του μετοχικού ή εταιρικού κεφαλαίου με νέα εισφορά 
μετρητών από μετόχους ή εταίρους ή και με επενδυτικό 
δάνειο και με την προϋπόθεση ότι το ποσοστό της Ίδιας 
συμμετοχής δεν καθίσταται μικρότερο του 25% για το σύ¬ 
νολο του ενισχυόμενου κόστους συμβατικής επένδυσης 
είτε, β) με ιδία συμμετοχή του φορέα, με χρήση υφιστάμε¬ 
νων φορολογηθέντων αποθεματικών ή και με επενδυτικό 
δάνειο και με την προϋπόθεση ότι το ποσοστό της Ίδιας 
συμμετοχής δεν καθίσταται μικρότερο του 25% για το σύ¬ 
νολο του ενισχυόμενου κόστους συμβατικής επένδυσης. 

Η δυνατότητα κάλυψης της ως άνω αύξησης της ίδιας 
συμμετοχής, θα πρέπει να τεκμηριώνεται κατά την υπο¬ 
βολή του αιτήματος τροποποίησης, σύμφωνα με τους 
όρους και τις προϋποθέσεις των περιπτώσεων ί και ϋ της 
προηγούμενης παραγράφου 2. Το επενδυτικό δάνειο θα 
πρέπει να πληροί τις προϋποθέσεις - όρους - περιορι¬ 
σμούς για το επενδυτικό δάνειο, του ν. 3299/2004 ή του 
ν. 3908/2011, αντίστοιχα. 

Υποβαλλόμενα δικαιολογητικά: 

Γ ια την τεκμηρίωση της δυνατότητας κάλυψης της ως 
άνω αύξησης της ίδιας συμμετοχής: τα υποβαλλόμενα 
δικαιολογητικά των περιπτώσεων ί ή και ϋ, ανάλογα, της 
προηγούμενης παραγράφου 2. 

Γ ια την τεκμηρίωση της δυνατότητας χρηματοδότησης 
του νέου αυτού κόστους της συμβατικής επένδυσης και 
με επενδυτικό δάνειο: η έγκριση του επενδυτικού δανείου. 

Άρθρο 2 

Καθορισμός όρων, προϋποθέσεων και δικαιολο- 
γητικών για την τροποποίηση των επενδυτικών 
σχεδίων στη διάρκεια υλοποίησης των επενδυτι¬ 
κών σχεδίων τους ή μετά την ολοκλήρωση τους 
και κατά τη διάρκεια του χρονικού διαστήματος 
των μακροχρόνιων υποχρεώσεων. 

Οι φορείς των επενδυτικών σχεδίων τα οποία έχουν 
υπαχθεί στις διατάξεις των ν. 3299/2004 και 3908/2011, 
δύνανται να υποβάλλουν κατά τη διάρκεια υλοποίησης 
των επενδυτικών σχεδίων τους ή μετά την ολοκλήρωση 
των και κατά τη διάρκεια του χρονικού διαστήματος των 
μακροχρόνιων υποχρεώσεων, αιτήματα τροποποίησης 
όρων των εγκριτικών αποφάσεων ή των αποφάσεων 
ολοκλήρωσης, ως ακολούθως: 

1.Τροποποίηση λόγω συγχώνευσης (με απορρόφηση 
ή δημιουργία νέας εταιρείας) ή απόσχισης κλάδου. 

Η έγκριση για την συγχώνευση του φορέα της επέν¬ 
δυσης είναι δυνατή, μετά την υποβολή του σχετικού 
αιτήματος, για όλες τις προβλεπόμενες από την σχετική 
νομοθεσία περί μετασχηματισμών επιχειρήσεων μορφές 
της: ί) συγχώνευση διά απορροφήσεωςτου φορέα του 
επενδυτικού σχεδίου από άλλη επιχείρηση, ϋ) συγχώ¬ 
νευση διά απορροφήσεως άλλης επιχείρησης από τον 
φορέα του επενδυτικού σχεδίου, ίίί) συγχώνευση του 
φορέα του επενδυτικού σχεδίου με άλλη επιχείρηση 
προς δημιουργία νέου φορέα, ή ίν) απόσχιση κλάδου του 
φορέα του επενδυτικού σχεδίου, στον οποίο εντάσσεται 
η ενισχυθείσα επένδυση. 

α. Υποβολή αιτήματος κατά τη διάρκεια υλοποίησης 
του επενδυτικού σχεδίου. 

Το αίτημα υποβάλλεται πριν από την ολοκλήρωση και 
έναρξη της παραγωγικής λειτουργίας της επένδυσης με 
τον όρο της ολοκλήρωσης της επένδυσης και της πα¬ 
ραγωγικής λειτουργίας της για όλο το προβλεπόμενο 
χρονικό διάστημα μακροχρόνιων υποχρεώσεων του 
ν. 3299/2004 ή του 3908/2011, ανάλογα, από τον φορέα 
του επενδυτικού σχεδίου ή και από τον φορέα που θα 
προκύψει μετά από την συγχώνευση/απόσχιση. 

Το αίτημα τροποποίησης πρέπει να υποβάλλεται πριν 
την ολοκλήρωση της διαδικασίας συγχώνευσης ή από¬ 
σχισης του κλάδου. 

Σε περίπτωση που ο φορέας του επενδυτικού σχεδί¬ 
ου, έχει υπαχθεί ως πολύ μικρή, μικρή ή μεσαία επιχεί¬ 
ρηση, εξετάζεται επιπλέον το μέγεθος του φορέα που 
προκύπτει μετά την συγχώνευση ή απόσχιση, και εάν 
διαπιστωθεί ότι ο νέος φορέας του επενδυτικού σχεδίου 
δεν είναι μεσαία ή μικρή ή πολύ μικρή επιχείρηση, το αί¬ 
τημα εγκρίνεται με τον όρο της μείωσης της εγκριθείσας 
ενίσχυσης, με την αφαίρεση του αντίστοιχου ποσοστού 
και ποσού ενίσχυσης που ορίζει η απόφαση υπαγωγής, 
λόγω αυτής της ιδιότητας. 

Η μεταβολή μεγέθους του φορέα δεν εξετάζεται στην 
περίπτωση απορρόφησης άλλης επιχείρησης από τον 
φορέα του επενδυτικού σχεδίου (περίπτωση ϋ, πρώτου 
εδαφίου, παρ. 1) με την επιφύλαξη της μεταβολής της 
μετοχικής σύνθεσης του φορέα κατά την απορρόφηση 
και τυχόν αλλαγής μεγέθους που επέρχεται εξ αυτής, 
σύμφωνα με τα οριζόμενα στην παρ. 4 περ. ίί. 

Εξετάζεται αν μέχρι την υποβολή του αιτήματος έχει 
καλυφθεί η καθορισθείσα στην απόφαση υπαγωγής ιδία 
συμμετοχή του φορέα στο επενδυτικό σχέδιο όπως τεκ¬ 
μηριώνεται από τα υποβαλλόμενα στο αίτημα στοιχεία 
και δικαιολογητικά (είτε από σχετική έκθεση ελέγχου 
των αρμόδιων οργάνων ελέγχου είτε από τα σχετικά 
προς τούτο στοιχεία). Εάν διαπιστωθεί ότι τμήμα της 
ιδίας συμμετοχής δεν έχει καλυφθεί, εξετάζεται η δυ¬ 
νατότητα κάλυψης του είτε με τον τρόπο που ορίζεται 
στην απόφαση υπαγωγής, είτε και με άλλο τρόπο, όπως 
τυχόν προτείνεται στο υποβαλλόμενο αίτημα, κατά τρο¬ 
ποποίηση της απόφασης υπαγωγής, σύμφωνα με τα ορι¬ 
ζόμενα στην παράγραφο 2 του παρόντος άρθρου. Πιο 
συγκεκριμένα, εξετάζεται η δυνατότητα κάλυψης του 
τμήματος εκείνου της μη καλυφθείσας ιδίας συμμετο¬ 


χής, που αναλογεί στους μετόχους του άλλου φορέα. Το 
αίτημα εγκρίνεται με τον όρο ότι τεκμηριώνεται πλήρως 
η δυνατότητα κάλυψης του τμήματος της μη καλυφθεί¬ 
σας ιδίας συμμετοχής που αναλογεί στους μετόχους του 
άλλου φορέα. 

Για την έγκριση της αλλαγής του φορέα της επένδυσης 
λόγω συγχώνευσης ή απόσχισης του ενισχυόμενου κλά¬ 
δου της επιχείρησης, εκδίδεται απόφαση τροποποίησης 
της απόφασης υπαγωγής. 

Για την περίπτωση απορρόφησης από τον φορέα της 
επένδυσης άλλης επιχείρησης, εκδίδεται εγκριτική πρά¬ 
ξη χωρίς να απαιτείται η τροποποίηση της απόφασης 
υπαγωγής. 

β. Υποβολή αιτήματος μετά την έκδοση απόφασης 
ολοκλήρωσης του επενδυτικού σχεδίου. 

Το αίτημα υποβάλλεται μετά την ολοκλήρωση και 
έναρξη της παραγωγικής λειτουργίας της επένδυσης 
με τον όρο συνέχισης της παραγωγικής λειτουργίας της 
επένδυσης στο ίδιο αντικείμενο για όλο το προβλεπόμε¬ 
νο χρονικό διάστημα μακροχρονίων υποχρεώσεων του 
ν. 3299/2004 ή του ν. 3908/2011, ανάλογα. Το αίτημα τρο¬ 
ποποίησης πρέπει να υποβάλλεται πριν την ολοκλήρωση 
της διαδικασίας συγχώνευσης ή απόσχισης του κλάδου. 

Γ ια την αλλαγή του φορέα της επένδυσης λόγω συγχώ¬ 
νευσης ή απόσχισης κλάδου, εκδίδεται απόφαση έγκρι¬ 
σης της συγχώνευσης ή της απόσχισης, κατά τροποποί¬ 
ηση της απόφασης ολοκλήρωσης και πιστοποίησης της 
έναρξης παραγωγικής λειτουργίας της επένδυσης. 

Για την περίπτωση απορρόφησης από τον φορέα της 
επένδυσης άλλης επιχείρησης, εκδίδεται εγκριτική πρά¬ 
ξη χωρίς να απαιτείται η τροποποίηση της απόφασης 
ολοκλήρωσης. 

γ. Σε όλες τις περιπτώσεις αιτημάτων: 

- εξετάζονται τα τυχόν επενδυτικά σχέδια, του φορέα ο 
οποίος προκύπτει μετά την συγχώνευση ή την απόσχιση 
του ενισχυόμενου κλάδου και των συνδεδεμένων καθώς 
και των συνεργαζόμενων επιχειρήσεων αυτού, που έχουν 
υπαχθεί στο ν. 3299/2004 ή στο ν. 3908/2011, τα οποία 
υλοποιούνται ή υλοποιήθηκαν στην ίδια περιφέρεια στην 
οποία υλοποιείται ή υλοποιήθηκε το επενδυτικό σχέδιο 
του φορέα της επένδυσης για το οποίο υποβάλλεται τα 
αίτημα τροποποίησης. Η εξέταση γίνεται σε συνδυασμό 
και με τα τυχόν επενδυτικά σχέδια του φορέα της επένδυ¬ 
σης και των συνδεδεμένων καθώς και των συνεργαζόμε- 
νων επιχειρήσεων αυτού, τα οποία επίσης υλοποιούνται 
ή υλοποιήθηκαν στην ίδια περιφέρεια, για τον έλεγχο των 
ανώτατων ορίων ύψους των παρεχόμενων ενισχύσεων, 
του άρθρου 5 παράγραφος 1 εδάφιο γ του ν. 3299/2004 
ή του άρθρου 5 παράγραφος 8 του ν. 3908/2011 καθώς 
και για τον έλεγχο μεγάλου ενιαίου επενδυτικού σχεδίου 
σύμφωνα με τις σχετικές διατάξεις του Γενικού Απαλλα¬ 
κτικού Κανονισμού (άρθρο 13 παρ. 10, ΓΑΚ 800/2008, 
παρ.49 Πολυτομεακού Πλαισίου 0(2002)315). Για τον 
έλεγχο των παραπάνω, ως χρόνος χορήγησης της ενίσχυ¬ 
σης νοείται ο χρόνος έκδοσης της απόφασης υπαγωγής. 
Σε περίπτωση που διαπιστωθεί ότι με την συγχώνευση ή 
την απόσχιση του κλάδου προκύπτει υπέρβαση των εν 
λόγω ορίων ή ότι το επενδυτικό σχέδιο αποτελεί μεγάλο 
ενιαίο επενδυτικό σχέδιο με άλλο του νέου φορέα ή του 

ομίλου στον οποίο ανήκει, το αίτημα εγκρίνεται με τον 
όρο της μείωσης του ποσού της εγκριθείσας ενίσχυσης 
του επενδυτικού σχεδίου ή της επιστροφής μέρους της, 
αντίστοιχα, ώστε να τηρούνται τα εν λόγω ανώτατα όρια 
ύψους παρεχόμενων ενισχύσεων, 

- ο φορέας που προκύπτει μετά την συγχώνευση ή 
την απόσχιση κλάδου, αναλαμβάνει το σύνολο των υπο¬ 
χρεώσεων και δικαιωμάτων που απορρέουν από την 
απόφαση υπαγωγής του επενδυτικού σχεδίου, όπως θα 
προβλέπεται σε σχετική προς τούτο διάταξη του κατα¬ 
στατικού του νέου αυτού φορέα, στην οποία θα ορίζεται 
ρητά ότι δεν μπορεί να τροποποιηθεί πριν από την πα¬ 
ρέλευση του εν λόγω χρονικού διαστήματος, 

- οι υφιστάμενες και οι νέες θέσεις απασχόλησης του 
αρχικού φορέα του επενδυτικού σχεδίου σε Ετήσιες 
Μονάδες Απασχόλησης (ΕΜΕ) όπως προσδιορίζονται 
στην απόφαση υπαγωγής, τηρούνται πλέον των ΕΜΕ 
της συγχωνευόμενης με τον φορέα επιχείρησης, κατά 
τον χρόνο της συγχώνευσης. Σε περίπτωση απόσχισης 
κλάδου, το σύνολο των υφιστάμενων και νέων θέσεων 
απασχόλησης σε ΕΜΕ, ελέγχεται στη νέα επιχείρηση του 
αποσχισθέντος κλάδου και στην επιχείρηση του αρχικού 
φορέα της επένδυσης από τον οποίο προέρχεται, 

- εφόσον η αλλαγή φορέα πραγματοποιείται κατά τη 
διάρκεια υλοποίησης του επενδυτικού σχεδίου και πριν 
από την έκδοση της απόφασης ολοκλήρωσης, ο νέος 
επενδυτικός φορέας που προκύπτει από τη συγχώνευση 
του αρχικού φορέα ή την απόσχιση κλάδου, δεν πρέπει 
να είναι προβληματική επιχείρηση σύμφωνα με τον Καν. 
(ΕΕ) 651/2014. 

δ. Διαδικασία και ορισμός δικαιολογητικών. 

Το αίτημα τροποποίησης της απόφασης υπαγωγής ή 
ολοκλήρωσης λόγω συγχώνευσης του φορέα της επέν¬ 
δυσης ή απόσχισης κλάδου στον οποίο εντάσσεται η 
επένδυση, υποβάλλεται πριν την ολοκλήρωση της αντί¬ 
στοιχης διαδικασίας και συνοδεύεται από τα παρακάτω 
δικαιολογητικά: 

ί. Επιστολή του φορέα για την αιτούμενη έγκριση στην 
οποία θα αναφέρεται η προβλεπόμενη μετοχική/εταιρι- 
κή σύνθεση του φορέα μετά τη συγχώνευση. Η επιστολή 
θα συνοδεύεται από τις σχετικές αποφάσεις Γ.Σ. του φο¬ 
ρέα και των συγχωνευόμενων επιχειρήσεων καθώς και 
από διάγραμμα συμμετοχών στο οποίο απεικονίζονται 
οι επιχειρήσεις στις οποίες συμμετέχει ο (νέος) φορέας 
και οι επιχειρήσεις - μέτοχοι αυτού, καθώς και οι συνδε- 
δεμένες και συνεργαζόμενες όλων των παραπάνω επιχει¬ 
ρήσεων, βάσει της προβλεπόμενης μετοχικής σύνθεσης. 

ίί. Υπεύθυνη δήλωση του νόμιμου εκπροσώπου των 
συγχωνευόμενων ή της απορροφώσας επιχείρησης ή της 
επιχείρησης στην οποία θα γίνει η απόσχιση του κλάδου, 
με την οποία δηλώνονται: 

- η πρόθεση ολοκλήρωσης της επένδυσης και της πα¬ 
ραγωγικής λειτουργίας της για όλο το χρονικό διάστημα 
τήρησης των μακροχρόνιων υποχρεώσεων καθώς και 

- τυχόν επενδυτικά σχέδια της επιχείρησης και των συν- 
δεδεμένων ή συνεργαζόμενων επιχειρήσεων αυτής που 
έχουν υπαχθεί στον ν. 3299/2004 ή στον ν. 3908/2011. 
Στην υπεύθυνη δήλωση θα πρέπει να αναφέρονται ανά 
σχέδιο, ο αριθμός της απόφασης υπαγωγής καθώς και της 


απόφασης ολοκλήρωσης, το σύνολο του ενισχυόμενου 
κόστους καθώς και το ύψος της εγκριθείσας ενίσχυσης. 

ϋί. Σύντομη εταιρική εικόνα (προφίλ) της απορροφώ¬ 
σας ή συγχωνευόμενης επιχείρησης ή της επιχείρησης 
στην οποία θα γίνει η απόσχιση του κλάδου, ισχύον κα¬ 
ταστατικό λειτουργίας της, οικονομικές καταστάσεις της 
τελευταίας κλεισμένης διαχειριστικής χρήσης από τις 
οποίες πρέπει να προκύπτει ότι δεν αποτελεί περίπτωση 
προβληματικής επιχείρησης, όπως αυτή ορίζεται στον 
Καν. (ΕΕ) 651/2014. Επιπλέον, στην περίπτωση συγχωνευ¬ 
όμενης επιχείρησης με απορρόφηση της από τον φορέα 
της επένδυσης ή δημιουργίας νέας εταιρείας μετά από 
συγχώνευση του φορέα με άλλη επιχείρηση, υποβάλ¬ 
λεται προσχέδιο ισολογισμού μετασχηματισμού καθώς 
και έκθεση/βεβαίωση ορκωτού ελεγκτή προκειμένου να 
τεκμηριώνεται ότι η επιχείρηση που θα προκύψει από τη 
συγχώνευση δεν είναι προβληματική, βάσει του Άρθρου 
2περ. 18, ΓΑΚ 651/2014. 

ίν. Σε περίπτωση που ο φορέας της επένδυσης έχει 
υπαχθεί ως μικρή, πολύ μικρή ή μεσαία επιχείρηση και 
η υποβολή του αιτήματος γίνεται πριν από την έκδοση 
της απόφασης ολοκλήρωσης και έναρξης της παραγωγι¬ 
κής λειτουργίας της υποβάλλονται επιπλέον: α) δήλωση 
ΜΜΕ της απορροφώσας ή συγχωνευόμενης εταιρείας 
καθώς και στοιχεία υπολογισμού των ΕΜΕ 12μήνου 
πριν την ημερομηνία συγχώνευσης εφόσον μπορεί να 
προσδιοριστεί (ΑΠΔ, καταστάσεις μισθοδοσίας, Πίνα¬ 
κας θχεθΙ βάσει του υποδείγματος του Παραρτήματος 
1 της παρούσας), β) επίκαιρη δήλωση ΜΜΕ του φορέα 
της επένδυσης, μόνο σε περίπτωση που έχει μεταβλη¬ 
θεί η μετοχική του σύνθεση από το χρόνο υπαγωγής. 
Η δήλωση ΜΜΕ θα συνοδεύεται από τις οικονομικές κα¬ 
ταστάσεις, τις υποβληθείσες ΑΠΔ και τις μηνιαίες κατα¬ 
στάσεις μισθοδοσίας, των τριών τελευταίων κλεισμένων 
διαχειριστικών χρήσεων, για όλες τις επιχειρήσεις που 
αναφέρονται στη δήλωση. 

Τα δικαιολογητικά της περίπτωσης αυτής δεν απαι¬ 
τούνται στην περίπτωση ίί του πρώτου εδαφίου της 
παρ. 1 (απορρόφηση επιχείρησης από τον φορέα της 
επένδυσης). 

ν. Σε περίπτωση που η υποβολή του αιτήματος γίνεται 
πριν από την έκδοση της απόφασης ολοκλήρωσης και 
έναρξης της παραγωγικής λειτουργίας της επένδυσης 
και δεν έχει καλυφθεί εν όλω ή εν μέρει η καθορισθείσα 
στην απόφαση υπαγωγής ιδία συμμετοχή του φορέα στο 
επενδυτικό σχέδιο, υποβάλλεται είτε η έκθεση ελέγχου 
των αρμόδιων οργάνων ελέγχου είτε τα σχετικά στοιχεία 
και δικαιολογητικά (που πιστοποιούν την αύξηση του 
εταιρικού ή μετοχικού κεφαλαίου, κ.λπ.), από τα οποία 
προκύπτει το τμήμα της ιδίας συμμετοχής που έχει κα¬ 
λυφθεί. Επίσης, υποβάλλονται τα στοιχεία και δικαιολο- 
γητικά του ν. 3299/2004 ή του ν. 3908/2011, αντίστοιχα, 
με τα οποία τεκμηριώνεται η δυνατότητα κάλυψης από 
τους νέους μετόχους, του τμήματος της ίδιας συμμετοχής 
που δεν έχει καλυφθεί το οποίο τους αναλογεί. 

2.Τροποποίηση λόγω εκμίσθωσης της επένδυσης. 

α. Όροι και προϋποθέσεις. 

Οι φορείς των επενδυτικών σχεδίων των ν. 3299/2004 
και 3908/2011 δύνανται να υποβάλλουν αίτημα για την 

έγκριση της εκμίσθωσης μέρους ή του συνόλου της ενι- 
σχυόμενης επένδυσης, σύμφωνα με τις διατάξεις του 
άρθρου 10 του ν. 3299/2004 και του άρθρου 14 του 
ν. 3908/2011 αντίστοιχα. 

Το αίτημα εγκρίνεται, εφόσον δεν είναι σε αντίθεση με 
τους όρους του θεσμικού πλαισίου των ν. 3299/2004 ή 
3908/2011 αντίστοιχα και πληρούνται οι όροι βιωσιμότη¬ 
τας της επένδυσης, το κριτήριο της φερεγγυότητας του 
μισθωτή και ο όρος της συνέχισης της λειτουργίας της 
επένδυσης στο ίδιο παραγωγικό αντικείμενο. 

Η ευθύνη για την τήρηση των όρων υπαγωγής παρα¬ 
μένει στον εκμισθωτή. 

Το αίτημα εκμίσθωσης πριν απάτην ολοκλήρωση του 
επενδυτικού σχεδίου εγκρίνεται με τροποποίηση της 
απόφασης υπαγωγής, ενώ μετά την ολοκλήρωση και 
εντός του διαστήματος τήρησης μακροχρόνιων υπο¬ 
χρεώσεων, με την έκδοση απόφασης για την έγκριση 
της εκμίσθωσης κατά τροποποίηση της απόφασης ολο¬ 
κλήρωσης και πιστοποίησης της έναρξης παραγωγικής 
λειτουργίας της επένδυσης. 

β. Διαδικασία και ορισμός δικαιολογητικών. 

Το αίτημα έγκρισης εκμίσθωσης μέρους ή του συνό¬ 
λου της ενισχυόμενης επένδυσης, πρέπει να υποβάλλε¬ 
ται από τον νόμιμο εκπρόσωπο του φορέα της επένδυ¬ 
σης, πριν από την σύναψη της σύμβασης εκμίσθωσης και 
συνοδεύεται από τα παρακάτω δικαιολογητικά: 

ί. Σχέδιο της σύμβασης εκμίσθωσης με περιγραφή του 
μέρους ή του συνόλου της ενισχυόμενης επένδυσης που 
πρόκειται να εκμισθωθεί και με αναφορά στη διάρκεια, 
μίσθωμα και λοιπούς όρους αυτής. 

Μ. Απόφαση του Διοικητικού Συμβουλίου ή δήλωση 
του νομίμου εκπροσώπου του μισθωτή, με την οποία θα 
δεσμεύεται για την συνέχιση της λειτουργίας της ενισχυ- 
όμενης επένδυσης στο ίδιο παραγωγικό αντικείμενο για 
όλο το προβλεπόμενο χρονικό διάστημα μακροχρόνι¬ 
ων υποχρεώσεων του ν. 3299/2004 ή του ν. 3908/2011, 
αντίστοιχα. 

Μί. Απόφαση του Διοικητικού Συμβουλίου ή δήλωση 
του νομίμου εκπροσώπου του φορέα του επενδυτικού 
σχεδίου - εκμισθωτή, με την οποία δεσμεύεται ότι η ευ¬ 
θύνη για την τήρηση των όρων υπαγωγής του επενδυ¬ 
τικού σχεδίου, θα παραμείνει στον εκμισθωτή για όλο το 
προβλεπόμενο χρονικό διάστημα μακροχρόνιων υπο¬ 
χρεώσεων του ν. 3299/2004 ή του ν. 3908/2011, ανάλογα. 

ίν. Σύντομη εταιρική εικόνα (προφίλ) του μισθωτή, 
ισχύον καταστατικό λειτουργίας του, οικονομικές κα¬ 
ταστάσεις της τελευταίας κλεισμένης διαχειριστικής 
χρήσης από τις οποίες θα πρέπει να προκύπτει ότι ο μι¬ 
σθωτής δεν αποτελεί περίπτωση προβληματικής επιχεί¬ 
ρησης, όπως αυτή ορίζεται στον ΓΑΚ (Καν (ΕΕ) 651 /2014). 

ν. Ασφαλιστική και φορολογική ενημερότητα του μι¬ 
σθωτή. 

3. Τροποποίηση λοιπών όρων της απόφασης υπαγω¬ 
γής· 

3.1 Τροποποίηση για μεταβίβαση/μετατροπή ατομικής 
επιχείρησης. 

Η τροποποίηση για μεταβίβαση ατομικής επιχείρησης 
είναι δυνατή μόνο στις περιπτώσεις: 

ί) κληρονομικής διαδοχής, 


ν) συνταξιοδότησης ή συντρεχουσών για τον Φορέα 
της ατομικής επιχείρησης, λόγων ανώτερης βίας, σε συγ¬ 
γενικό πρόσωπο μέχρι δευτέρου βαθμού συγγένειας (εξ 
αίματος) ή στον/στη σύζυγο. 

Η τροποποίηση είναι δυνατή, μετά την υποβολή του 
σχετικού αιτήματος του φορέα της επένδυσης. Ειδικά 
στην περίπτωση κληρονομικής διαδοχής, το αίτημα υπο¬ 
βάλλεται από τους φυσικούς κληρονόμους του φυσικού 
προσώπου - επιχειρηματία. Σε περίπτωση περισσότερων 
του ενός κληρονόμων ή μεταβίβασης σε συγγενικά πρό¬ 
σωπα της περ. ίί, είναι δυνατή η σύσταση από αυτούς 
εμπορικής εταιρείας και η μεταβίβαση σε αυτήν της 
ατομικής επιχείρησης. 

Η μετατροπή ατομικής επιχείρησης σε προσωπική ή 
κεφαλαιουχική εταιρεία εγκρίνεται σε περίπτωση σχε¬ 
τικού ειδικού όρου στην απόφαση υπαγωγής, εφόσον 
επιβάλλεται λόγω του ύψους του επενδυτικού σχεδίου 
ή και σε άλλες περιπτώσεις, υπό την προϋπόθεση ότι το 
φυσικό πρόσωπο - επιχειρηματίας κατέχει την πλειοψη- 
φία των μεριδίων/μετοχών στη νέα επιχείρηση. 

α. Σε περίπτωση που η υποβολή του αιτήματος γίνε¬ 
ται μετά την έκδοση της απόφασης ολοκλήρωσης και 
έναρξης της παραγωγικής λειτουργίας της επένδυσης, το 
αίτημα εγκρίνεται μέσω σχετικής τροποποίησης της από¬ 
φασης ολοκλήρωσης και έναρξης παραγωγικής λειτουρ¬ 
γίας με τους όρους: α) της μεταβίβασης του συνόλου της 
ατομικής επιχείρησης, β) της συνέχισης της λειτουργίας 
της επένδυσης στο ίδιο παραγωγικό αντικείμενο για όλο 
το χρονικό διάστημα τήρησης των μακροχρόνιων υπο¬ 
χρεώσεων και γ) της καθολικής ανάληψης από το φυσικό 
πρόσωπο ή την εταιρεία, όπου μεταβιβάζεται η ατομική 
επιχείρηση, του συνόλου των απαιτήσεων και υποχρεώ¬ 
σεων της ατομικής επιχείρησης περιλαμβανομένων και 
αυτών που απορρέουν από την απόφαση ολοκλήρωσης 
και έναρξης παραγωγικής λειτουργίας του επενδυτικού 
σχεδίου, όπως θα πρέπει να προβλέπεται στο συμβόλαιο 
της μεταβίβασης. 

β. Σε περίπτωση που η υποβολή του αιτήματος γίνεται 
πριν από την έκδοση της απόφασης ολοκλήρωσης και 
έναρξης της παραγωγικής λειτουργίας της επένδυσης, 
το αίτημα εγκρίνεται μέσω σχετικής τροποποίησης της 
απόφασης υπαγωγής, με τους όρους: α) της μεταβίβασης 
του συνόλου της επιχείρησης, β) της ολοκλήρωσης και 
έναρξης της παραγωγικής λειτουργίας της επένδυσης 
γ) της παραγωγικής λειτουργίας της επένδυσης στο ίδιο 
παραγωγικό αντικείμενο για όλο το χρονικό διάστημα 
τήρησης των μακροχρόνιων υποχρεώσεων, δ) της καθο¬ 
λικής ανάληψης από το φυσικό πρόσωπο ή την εταιρεία 
όπου μεταβιβάζεται η ατομική επιχείρηση, του συνόλου 
των απαιτήσεων και υποχρεώσεων περιλαμβανομένων 
και αυτών που απορρέουν από την απόφαση υπαγωγής 
του επενδυτικού σχεδίου, όπως πρέπει να προβλέπεται 
στο συμβόλαιο της μεταβίβασης, ε) σε περίπτωση που ο 
φορέας του επενδυτικού σχεδίου, έχει υπαχθεί ως πολύ 
μικρή, μικρή ή μεσαία επιχείρηση, ελέγχεται επιπλέον το 
μέγεθος του φορέα που προκύπτει μετά από την μεταβί¬ 
βαση της ατομικής επιχείρησης, σύμφωνα με τον ορισμό 
των ΜΜΕ της ΕΕ και τις διατάξειςτου ν. 3299/2004 ή του 
ν. 3908/2011, αντίστοιχα, και, εάν διαπιστωθεί από τα 




Τεύχος Β' 5465/06.12.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


64587 


υποβαλλόμενα με το αίτημα στοιχεία και δικαιολογητικά, 
ότι ο νέος αυτός φορέας του επενδυτικού σχεδίου δεν 
είναι μεσαία ή μικρή ή πολύ μικρή επιχείρηση, το αίτημα 
θα εγκρίνεται με τον όρο της μείωσης της εγκριθείσας 
ενίσχυσης, με την αφαίρεση του αντίστοιχου ποσοστού 
και ποσού ενίσχυσης που ορίζει η απόφαση υπαγωγής, 
λόγω της ιδιότητας της ΜΜΕ και στ) αν μέχρι την υπο¬ 
βολή του αιτήματος, δεν έχει καλυφθεί εν όλω ή εν μέρει 
η καθορισθείσα στην απόφαση υπαγωγής ιδία συμμε¬ 
τοχή του φορέα της επένδυσης στο επενδυτικό σχέδιο, 
όπως αυτό τεκμηριώνεται από τα υποβαλλόμενα στο 
αίτημα στοιχεία και δικαιολογητικά (είτε από σχετική 
έκθεση ελέγχου των αρμόδιων οργάνων ελέγχου είτε 
από τα σχετικά προς τούτο στοιχεία), το αίτημα εγκρίνε- 
ται μόνο εφόσον τεκμηριώνεται η δυνατότητα κάλυψης 
της σύμφωνα με τα οριζόμενα στο ν. 3299/2004 ή το 
ν. 3908/2011, αντίστοιχα. Πιο συγκεκριμένα, ελέγχεται η 
δυνατότητα κάλυψης του τμήματος της μη καλυφθείσας 
ιδίας συμμετοχής, από το φυσικό πρόσωπο στο οποίο 
πρόκειται να μεταβιβαστεί η ατομική επιχείρηση. Το αί¬ 
τημα θα εγκρίνεται με τον όρο ότι τεκμηριώνεται πλήρως 
η δυνατότητα κάλυψης του τμήματος της μη καλυφθεί¬ 
σας ιδίας συμμετοχής, από το φυσικό πρόσωπο στο 
οποίο πρόκειται να μεταβιβαστεί η επιχείρηση, 
γ. Σε όλες τις περιπτώσεις αιτημάτων: 

Ελέγχεται η τήρηση των ανώτατων ορίων ύψους των 
παρεχόμενων ενισχύσεων, του άρθρου 5 παράγραφος 1 
εδάφιο γ του ν. 3299/2004 ή του άρθρου 5 παράγραφος 8 
του ν. 3908/2011, του φορέα ο οποίος θα προκύψει μετά 
από την μεταβίβαση της ατομικής επιχείρησης, και των 
συνδεδεμένων καθώς και των συνεργαζόμενων επιχειρή¬ 
σεων αυτού, στην ίδια περιφέρεια στην οποία υλοποιείται 
ή υλοποιήθηκε το επενδυτικό σχέδιο του φορέα της επέν¬ 
δυσης για το οποίο υποβάλλεται τα αίτημα τροποποίη¬ 
σης. Στο πλαίσιο αυτό εξετάζονται τα τυχόν επενδυτικά 
σχέδια του φορέα της επένδυσης και των συνδεδεμένων 
καθώς και των συνεργαζόμενων επιχειρήσεων αυτού σε 
συνδυασμό με τα τυχόν επενδυτικά σχέδια του φυσικού 
προσώπου στο οποίο πρόκειται να μεταβιβαστεί η ατο¬ 
μική επιχείρηση και των συνδεδεμένων καθώς και των 
συνεργαζόμενων επιχειρήσεων αυτού, τα οποία επίσης 
υλοποιούνται ή υλοποιήθηκαν στην ίδια περιφέρεια. 
Σε περίπτωση που διαπιστωθεί ότι με την μεταβίβαση 
προκύπτει υπέρβαση των εν λόγω ανώτατων ορίων 
ύψους παρεχόμενων ενισχύσεων, το αίτημα εγκρίνεται με 
τον όρο της μείωσης του ποσού της εγκριθείσας ενίσχυ¬ 
σης του επενδυτικού σχεδίου ή της επιστροφής μέρους 
της, αντίστοιχα, ώστε να τηρούνται τα εν λόγω ανώτατα 
όρια ύψους παρεχόμενων ενισχύσεων, 
δ. Απαιτούμενα δικαιολογητικά 
ί) Επιστολή - αίτημα του ατομικού επιχειρηματία - φο¬ 
ρέα της επένδυσης, στην οποία θα αναλύονται και τεκμη¬ 
ριώνονται οι λόγοι της προτεινόμενης μεταβίβασης. Στην 
περίπτωση μεταβίβασης λόγω κληρονομικής διαδοχής, 
επιστολή των κληρονόμων - φυσικών προσώπων. 

Μ) Ασφαλιστική και φορολογική ενημερότητα του φυ¬ 
σικού προσώπου στο οποίο πρόκειται να μεταβιβαστεί η 
ατομική επιχείρηση ή των φυσικών προσώπων τα οποία 
πρόκειται να συστήσουν εμπορική εταιρεία. 


ϊϋ) Σε περίπτωση που το αίτημα υποβάλλεται πριν την 
ολοκλήρωση της επένδυσης και την πιστοποίηση της πα¬ 
ραγωγικής λειτουργίας της και η ατομική επιχείρηση έχει 
υπαχθεί ως ΜΜΕ, υποβάλλεται δήλωση μεγέθους του 
νέου φορέα της επένδυσης συνοδευόμενη από στοιχεία 
τεκμηρίωσης (οικονομικές καταστάσεις, ΑΠΔ, καταστά¬ 
σεις μισθοδοσίας των τριών τελευταίων διαχειριστικών 
χρήσεων για τις τυχόν συνδεδεμένες και συνεργαζόμενες 
επιχειρήσεις). 

ίν) Σε όλες τις περιπτώσεις, υποβάλλεται υπεύθυνη 
δήλωση του φυσικού προσώπου (ή των φυσικών προ¬ 
σώπων) στο οποίο πρόκειται να μεταβιβαστεί η ατομική 
επιχείρηση, με την οποία να δηλώνεται 1) η πρόθεση 
ολοκλήρωσης της επένδυσης και παραγωγικής της λει¬ 
τουργίας της-σε περίπτωση υποβολής του αιτήματος 
πριν από την έκδοση της απόφασης ολοκλήρωσης και 
έναρξης της παραγωγικής λειτουργίας της- για όλο το 
χρονικό διάστημα τήρησης των μακροχρόνιων υποχρε¬ 
ώσεων, ή της παραγωγικής λειτουργίας της επένδυσης 
για όλο το χρονικό διάστημα τήρησης των μακροχρό¬ 
νιων υποχρεώσεων σε περίπτωση υποβολής του αιτή¬ 
ματος μετά από την έκδοση της απόφασης ολοκλήρω¬ 
σης επένδυσης, 2) ότι το σύνολο των υποχρεώσεων και 
δικαιωμάτων που απορρέουν από την απόφαση υπα¬ 
γωγής του επενδυτικού σχεδίου, θα αναληφθούν από 
αυτόν τον ατομικό επιχειρηματία - φυσικό πρόσωπο ή 
την εμπορική εταιρεία στην οποία πρόκειται να μετα¬ 
βιβαστεί η ατομική επιχείρηση 3) τα τυχόν επενδυτικά 
σχέδια του φυσικού προσώπου ή και των εταιρειών που 
περιλαμβάνονται στη δήλωση μεγέθουςτου σημείου ίϋ 
ανωτέρω, και υλοποιούνται ή υλοποιήθηκαν στην ίδια 
περιφέρεια με το επενδυτικό σχέδιο για τα οποία θα 
πρέπει και να αναφέρονται ο αριθμός της απόφασης 
υπαγωγής καθώς και της απόφασης ολοκλήρωσης, το 
σύνολο του ενισχυόμενου κόστους καθώς και το ύψος 
της εγκριθείσας ενίσχυσης. 

3.2 Τροποποίηση των λοιπών όρων της απόφασης 
υπαγωγής 

Η τροποποίηση των λοιπών όρων της απόφασης υπα¬ 
γωγής είναι δυνατή, μετά την υποβολή σχετικού αιτήμα¬ 
τος του φορέα, το οποίο εξετάζεται και εγκρίνεται με τον 
όρο ότι η αιτούμενη τροποποίηση δεν είναι αντίθετη με 
τις διατάξεις του θεσμικού πλαισίου του ν. 3299/2004 
ή του ν. 3908/2011, αντίστοιχα, και η σκοπιμότητά του 
κρίνεται εύλογη για την υλοποίηση και ολοκλήρωση του 
επενδυτικού σχεδίου ή και τη βιωσιμότητα της επέν¬ 
δυσης. 

Υποβαλλόμενα δικαιολογητικά: 

Τα αιτήματα τροποποίησης συνοδεύονται από πλήρη 
αιτιολόγηση της σκοπιμότητάς τους. Επιπλέον, συνοδεύ¬ 
ονται από τα σχετικά με το αίτημα στοιχεία και δικαιο- 
λογητικά, εφόσον απαιτούνται, για την τεκμηρίωση της 
σκοπιμότητας των αιτούμενων μεταβολών. 

4. Γνωστοποίηση μεταβολών όρων των επενδυτικών 
σχεδίων. 

α. Οι φορείς των επενδυτικών σχεδίων οφείλουν να 
γνωστοποιούν στην αρμόδια υπηρεσία, τις παρακάτω 
μεταβολές εντός εξήντα (60) ημερών από τη συντέλεσή 
τους: 

ί. Κάθε μεταβολή της επωνυμίας, της νομικής μορφής, 
της έδρας ή και λοιπών στοιχείων επικοινωνίας. Η γνω¬ 
στοποίηση συνοδεύεται από ισχύον καταστατικό της 
επιχείρησης και βεβαίωση καταχώρισης της μεταβολής 
στο ΓΕΜΗ. 

Μ. Κάθε μεταβολή της μετοχικής/εταιρικής σύνθεσης 
του φορέα που έχει εγκριθεί με την απόφαση υπαγωγής. 
Σε κάθε περίπτωση γνωστοποίησης, πριν ή μετά την έκ¬ 
δοση της απόφασης ολοκλήρωσης, η γνωστοποίηση 
συνοδεύεται: 

- Από ισχύον καταστατικό της επιχείρησης και βεβαίω¬ 
ση της καταχώρισης της μεταβολής στο ΓΕΜΗ, σε περί¬ 
πτωση προσωπικών εταιρειών. Σε περίπτωση ανωνύμων 
εταιρειών ή ΕΠΕ, υποβάλλεται απόσπασμα Γ.Σ. ή αντίγρα¬ 
φο βιβλίου μετόχων/εταίρων. Σε περίπτωση εταιρειών 
εισηγμένων σε χρηματιστηριακή αγορά, η ενημέρωση 
πρέπει να αφορά σε μεταβολή μετόχων που κατέχουν, 
έκαστος, άνω του 25% του μετοχικού κεφαλαίου. 

- Από υπεύθυνη δήλωση του νομίμου εκπροσώπου συ- 
νοδευόμενη από διάγραμμα συμμετοχών όπου απεικο¬ 
νίζονται οι επιχειρήσεις στις οποίες συμμετέχει ο φορέας 
και οι επιχειρήσεις - μέτοχοι του φορέα, καθώς και οι 
συνδεδεμένες και συνεργαζόμενες όλων των παραπά¬ 
νω επιχειρήσεων, βάσει της νέας μετοχικής σύνθεσης. 
Στην υπεύθυνη δήλωση αναφέρονται τυχόν ενισχυόμε- 
να επενδυτικά σχέδια του ν. 3299/2004 ή ν. 3908/2011, 
αναλόγως, για τις συνδεδεμένες/συνεργαζόμενες επιχει¬ 
ρήσεις του φορέα και ανά σχέδιο, ο αριθμός της απόφα¬ 
σης υπαγωγής καθώς και της απόφασης ολοκλήρωσης, 
το σύνολο του ενισχυόμενου κόστους καθώς και το ύψος 
της εγκριθείσας ενίσχυσης, προκειμένου να ελεγχθούν 
τα ανώτατα όρια ύψους των παρεχόμενων ενισχύσεων, 
του άρθρου 5 παράγραφος 1 εδάφιο γ του ν. 3299/2004 
ή του άρθρου 5 παράγραφος 8 του ν. 3908/2011 καθώς 
και περίπτωση μεγάλου ενιαίου επενδυτικού σχεδίου 
σύμφωνα με τις σχετικές διατάξεις του Γενικού Απαλλα¬ 
κτικού Κανονισμού (άρθρο 13 παρ. 10, ΓΑΚ 800/2008). 

Σε περίπτωση μεταβολής της μετοχικής σύνθεσης πριν 
την έκδοση της απόφασης ολοκλήρωσης του επενδυτι¬ 
κού σχεδίου, η γνωστοποίηση συνοδεύεται επιπλέον και 
από νέα Δήλωση μεγέθους του φορέα της επένδυσης, 
εφόσον έχει υπαχθεί ως πολύ μικρή/μικρή/μεσαία επι¬ 
χείρηση. Για τυχόν νέες συνδεδεμένες/συνεργαζόμενες 
επιχειρήσεις λόγω της νέας σύνθεσης, συνυποβάλλονται 
δικαιολογητικά τεκμηρίωσης του μεγέθους (οικονομικές 
καταστάσεις, ΑΠΔ, μηνιαίες καταστάσεις μισθοδοσίας 
των τριών τελευταίων κλεισμένων διαχειριστικών). Εφό¬ 
σον διαπιστώνεται ότι λόγω αλλαγής της εταιρικής σύνθε¬ 
σης ο φορέας έπαυσε να είναι μεσαία ή μικρή επιχείρηση, 
αφαιρείται από την ενίσχυση το αντίστοιχο ποσοστό που 
όριζε η απόφαση υπαγωγής λόγω αυτής της ιδιότητας. 

β. Ως χρόνος υποβολής των αιτήσεων - γνωστοποιήσε¬ 
ων των μεταβολών νοείται η ημερομηνία πρωτοκόλλου 
των εντύπων που εκτυπώνονται μετά την υποβολή του 
αιτήματος -γνωστοποίησης στο Π.Σ.Κ.Ε. και υποβάλλο¬ 
νται στην αρμόδια υπηρεσία. Εφόσον διαπιστώνεται ότι 
λόγω αλλαγής της εταιρικής σύνθεσης ο φορέας έπαυσε 
να είναι μεσαία ή μικρή επιχείρηση, αφαιρείται από την 
ενίσχυση το αντίστοιχο ποσοστό που όριζε η απόφαση 
υπαγωγής λόγω αυτής της ιδιότητας. 


γ. Σε περίπτωση παράβασης του όρου της προθεσμί¬ 
ας των εξήντα (60) ημερών από την συντέλεση των με¬ 
ταβολών της παραγράφου αυτής επιβάλλεται κύρωση 
παρακράτησης ή επιστροφής 

- ποσού ενίσχυσης ίσης με το 2% επί της εγκεκριμέ¬ 
νης επιχορήγησης για τις περιπτώσεις των μεταβολών 
της επωνυμίας, της νομικής μορφής και της μετοχικής/ 
εταιρικής σύνθεσης του φορέα της επένδυσης, 

- ποσού ενίσχυσης ίσης με το 1 % επί της εγκεκριμένης 
επιχορήγησης για τις περιπτώσεις των μεταβολών της 
έδρας ή των λοιπών στοιχείων επικοινωνίας του φορέα 
της επένδυσης. 

5. Αυτεπάγγελτη τροποποίηση της απόφασης υπα¬ 
γωγής. 

Η αρμόδια υπηρεσία διενεργεί αυτεπάγγελτα τροπο¬ 
ποίηση της απόφασης υπαγωγής εφόσον απαιτείται, σε 
περίπτωση μεταβολής της επωνυμίας ή/και της νομικής 
μορφής του φορέα της επένδυσης, καθώς επίσης και 
στην περίπτωση μεταβολής της χορηγηθείσας ενίσχυ¬ 
σης λόγω αλλαγής μεγέθους του φορέα από ΜΜΕ σε 
μεγάλη επιχείρηση, εφόσον η μεταβολή αυτή λαμβάνει 
χώρα πριν από την έκδοση της απόφασης ολοκλήρω¬ 
σης του επενδυτικού σχεδίου, ή λόγω εφαρμογής των 
διατάξεων για τα ανώτατα όρια ύψους των παρεχόμε¬ 
νων ενισχύσεων, του άρθρου 5 παράγραφος 1 εδάφιο 
γ του ν. 3299/2004 ή του άρθρου 5 παράγραφος 8 του 
ν. 3908/2011 ή λόγω διαπίστωσης μεγάλου ενιαίου επεν¬ 
δυτικού σχεδίου σύμφωνα με τις σχετικές διατάξεις του 
Γενικού Απαλλακτικού Κανονισμού (άρθρο 13 παρ. 10, 
ΓΑΚ 800/2008). 

Άρθρο 3 

Τα αιτήματα τροποποίησης/έγκρισης μεταβολών 
της απόφασης υπαγωγής και της απόφασης ολοκλή¬ 
ρωσης καθώς και οι γνωστοποιήσεις μεταβολών των 
προηγούμενων άρθρων της παρούσας, υποβάλλονται 
ηλεκτρονικά μέσω του Πληροφοριακού Συστήματος 
Κρατικών Ενισχύσεων (ΠΣΚΕ), εφόσον έχει αναπτυχθεί 
η απαιτούμενη ενέργεια, συνοδευόμενες από τα απαι- 
τούμενα δικαιολογητικά. Εκτυπωτικό του υποβεβλημέ¬ 
νου αιτήματος ή της γνωστοποίησης, υποβάλλεται στο 
πρωτόκολλο της αρμόδιας υπηρεσίας προκειμένου να 
παραληφθεί και ηλεκτρονικά το αίτημα/γνωστοποίη- 
ση. Από την ισχύ της παρούσας απόφασης, αιτήματα 
τροποποίησης ή γνωστοποιήσεις μεταβολής στοιχείων 
που υποβάλλονται μόνον εντύπως, με την επιφύλαξη 
του προηγούμενου εδαφίου, αρχειοθετούνται από την 
υπηρεσία χωρίς άλλη ενέργεια. 

Άρθρο 4 

Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 2018 

